27.6.2023
RO
Jurnalul Oficial al Uniunii Europene
C 225/5
1.
Comitetul pe scurt 1.
Comitetul de supraveghere a Oficiului European de Luptă Antifraudă (OLAF) („comitetul”) este un organism independent instituit prin Regulamentul (UE, Euratom) nr.
883/2013 al Parlamentului European și al Consiliului (1) („Regulamentul OLAF”) pentru a consolida și garanta independența OLAF prin monitorizarea cu regularitate a îndeplinirii de către OLAF a funcției sale de investigare. 2.
Comitetul este compus din cinci experți externi independenți („membrii”), numiți de comun acord de Parlamentul European, Consiliu și Comisia Europeană, pe o perioadă de cinci ani (2).
Membrii își îndeplinesc rolul în deplină independență și nu solicită și nu primesc instrucțiuni de la niciun guvern sau instituție, organism, oficiu sau agenție a UE.
Comitetul este sprijinit în activitatea sa de un secretariat, care lucrează pe bază permanentă sub autoritatea directă a comitetului, independent de Comisie, de OLAF sau de orice alt organism.
Secretariatul joacă un rol esențial în facilitarea și contribuția la îndeplinirea sarcinilor de monitorizare ale comitetului. 3.
Având în vedere natura investigațiilor efectuate de OLAF, nu se poate introduce nicio acțiune în fața instanțelor UE împotriva unei decizii a directorului general al OLAF de a începe sau încheia o investigație.
Astfel, comitetul este, de facto, singura entitate care poate supraveghea OLAF și poate examina modul în care se desfășoară investigațiile.
Prin urmare, comitetul se bucură de o poziție privilegiată, întrucât, în baza rolului său de monitorizare, furnizează instituțiilor Uniunii informații privind funcționarea OLAF și oferă asigurarea că OLAF acționează în limitele legalității și în conformitate cu garanțiile procedurale aplicabile. 4.
În temeiul Regulamentului OLAF, comitetului îi revine un triplu rol: monitorizarea cu regularitate a îndeplinirii de către OLAF a funcției sale de investigare, acordarea de asistență directorului general pentru îndeplinirea responsabilităților acestuia și transmiterea de rapoarte către instituțiile Uniunii. 5.
În special, prin monitorizarea cu regularitate a investigațiilor efectuate de OLAF, comitetul urmărește să se asigure că: (i) nu există ingerințe externe în funcția de investigare a OLAF; (ii) toate deciziile relevante ale directorului general sunt adoptate în conformitate cu principiile legalității și imparțialității și respectă Carta drepturilor fundamentale a Uniunii Europene și garanțiile procedurale (3). 6.
În îndeplinirea sarcinilor sale, comitetul (i) adresează directorului general al OLAF avize și, după caz, recomandări referitoare la activitățile de investigare ale OLAF, durata investigațiilor pe care le efectuează oficiul și resursele de care are nevoie OLAF pentru a efectua aceste investigații și, de asemenea, (ii) formulează observații pe marginea proiectului de orientări privind procedurile de investigare („OPI”) pentru personalul OLAF.
Pentru emiterea de avize și de recomandări, comitetul nu intervine niciodată în desfășurarea investigațiilor în curs. 2.
Un an plin de modificări 2.1.
Noua componență a Comitetului de supraveghere 7.
Potrivit articolului 15 alineatul (2) din Regulamentul OLAF, Comitetul de supraveghere a Oficiului European de Luptă Antifraudă este compus din cinci membri independenți numiți de comun acord de către Parlamentul European, Consiliu și Comisie.
În conformitate cu articolul 15 alineatul (3) din Regulamentul OLAF, mandatul membrilor Comitetului de supraveghere este de cinci ani și nu poate fi reînnoit.
Trei și, respectiv, doi membri se înlocuiesc alternativ pentru a se menține practica și cunoștințele Comitetului de supraveghere. 8.
Mandatele a doi membri ai Comitetului de supraveghere, doamna Grażyna Stronikowska și domnul Rafael Muñoz López-Carmona, s-au încheiat la 12 iulie 2021, iar mandatele celorlalți trei membri, domnul Jan Mulder, doamna Maria Helena Pereira Loureiro Correia Fazenda și doamna Dobrinka Mihaylova, s-au încheiat la 22 ianuarie 2022 (4).
(1)
(2) (3) (4)
Articolul 15 alineatul (2) din Regulamentul (UE, Euratom) nr.
883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr.
1073/1999 al Parlamentului European și al Consiliului și a Regulamentului (Euratom) nr.
1074/1999 al Consiliului (JO L 248, 18.9.2013, p. 1), astfel cum a fost modificat prin Regulamentul (UE, Euratom) 2016/2030 și Regulamentul (UE, Euratom) 2020/2223.
Disponibil, de asemenea, la adresa https://eur-lex.europa.eu/legal-content/RO/TXT/?
uri=CELEX:02013R0883-20210117 Pentru a păstra experiența acumulată în cadrul comitetului, membrii trebuie înlocuiți în mod alternativ, în conformitate cu Regulamentul (UE, Euratom) nr.
883/2013.
La adresa https://www.europarl.europa.eu/charter/pdf/text_en.pdf În conformitate cu articolul 1 din Decizia (UE, Euratom) 2016/1201 a Parlamentului European, a Consiliului și a Comisiei din 13 iulie 2016 de numire a membrilor Comitetului de supraveghere a Oficiului European de Luptă Antifraudă (OLAF) (JO L 198, 23.7.2016, p. 40).